**Megállapodás**

szakdolgozat titkosításáról

amely létrejött egyrészről:

cégnév: ………………………………………..

székhely: ……………………………………...

adószám: ……………………………………...

cégjegyzékszám: ……………………………..

képviseli: ……………………………………..

kapcsolattartó: ………………………………..

mint jogosult – a továbbiakban: Jogosult -,

másrészről az

**Eötvös Loránd Tudományegyetem**

székhely. 1053 Budapest, Egyetem tér 1-3.

intézményi azonosító: FI80798

adószám: 15308744-2-41

érintett szervezeti egység. Természettudományi Kar,

képviseli: Dr. Túri László

mint Egyetem – a továbbiakban: Egyetem -

között alulírott napon és helyen az alábbi feltételek szerint:

1. A Jogosult vállalja, hogy az Egyetem hallgatója, név: ………………….……… , Neptun kód: ………………..; képzés neve: …………………..……………... (továbbiakban: Hallgató) részére ………………………………………………..…………………… című szakdolgozata (továbbiakban: Dolgozat) elkészítése érdekében bizalmas információkat ad át saját működéséről, termékeiről, szolgáltatásairól. Jelen megállapodás a Hallgató Dolgozatának titkosítására, annak zártan kezelésére vonatkozik (továbbiakban: Megállapodás).

A jelen Megállapodásban a „Bizalmas Információ” fogalom az alábbiakat fogja át:

1. (a) stratégiai, üzleti, technikai, pénzügyi, jogi, személyzeti, szervezeti, szerkezeti, működési, adminisztratív, marketing és gazdasági információ, know-how, ügyfelekre vonatkozó információ, illetőleg bármely olyan információ, amely tartalmazza a „bizalmas”, „személyes” vagy „titkos” megjelölést, valamint bármely titkosnak vagy bizalmasnak minősülő lényeges adat és minden egyéb információ, amely a Jogosultnak vagy kapcsolatvállalkozásinak üzleti tevékenységére vagy egyéb ügyleteire vonatkozik, beleértve a bármely személyek által készített emlékeztetőt, jelentést vagy értékelést, akár szóbeli, akár írásban készült, a jelen Megállapodás keltét megelőzően vagy azt követően;

1. (b) akár a Jogosult, akár annak alkalmazottja által, bármilyen formában készített elemzések, tanulmányok és egyéb dokumentumok azon része, amely tartalmaz, vagy egyéb módon utal a fenti 1. (a) pontban hivatkozott információra, vagy abból származik kivéve, ha ugyanaz teljes egészében olyan információból származik, amely az alábbi 4. pontban tárgyalt kivétel körébe esik. Az „alkalmazott” jelen Megállapodás céljából magában foglalja a Jogosult minden vezető tisztségviselőjét, munkatársát, alkalmazottját, megbízottját, tanácsadóját, leányvállalatát vagy társvállalatát és ezek tisztségviselőjét, munkatársát, alkalmazottját, megbízottját, tanácsadóját.

2. Egyetem kötelezettséget vállal arra, hogy a Hallgató Dolgozatát jelen megállapodás aláírásától számított ….. évig bizalmasan kezeli, azt a nyilvánosság elől ezen időtartam alatt titkosítja, és azt az érintett adatbázisban kizárólag arra jogosultsággal rendelkező személy által hozzáférhető módon tárolja. Ennek megfelelően az Egyetem a Dolgozatot csak a jelen pontban meghatározott határidő lejártát követően teszi digitális tárolás esetén nyilvánosan kereshetővé vagy elérhetővé az Egyetem adatbázisaiban. Az Egyetem gondoskodik arról, hogy a jelen pontban megjelölt határidő letelte előtt a Dolgozatot tartalmazó fájlt kizárólag a Dolgozat megismerésére jogosult, jelen pontban megjelölt személyek ismerhetik meg.

Felek megállapodnak, hogy a hallgató szakdolgozatát kizárólag az alábbi személyek ismerhetik meg az Egyetem részéről: a témavezető, a záróvizsga-bizottság elnöke, tagja, titkára, a bíráló és a tanszékvezető.

Felek megállapodnak, hogy a fenti személyek a Dolgozat készítése, kezelése, értékelése során tudomásukra jutott bizalmas információkat csak és kizárólag a Dolgozat készítése, kezelése, értékelése céljára használhatják fel, azokat nyilvánosságra nem hozhatják, illetéktelen harmadik személyek számára hozzáférhetővé nem tehetik. Az Egyetem kötelezettséget vállal arra, hogy a Dolgozat megismerésére jogosult személyekkel a jelen megállapodásban foglaltakat ismerteti.

3. Felek az átadásra kerülő adatok és információk bizalmas jellegét és gazdasági értékét kifejezetten elismerik. Felek kifejezetten elismerik, hogy az információk gondatlan kezelése, vagy jelen megállapodás megszegése a másik félnek jelentős kárt okozhat, ez okból kötelezik magukat, hogy az információk kezelése során fokozott figyelemmel és körültekintéssel járnak el. A Felek megállapodnak abban, hogy az Egyetem felelősségét kizárólag a szándékosan okozott károkra korlátozzák.

4. A 2. pontban foglalt kikötések nem vonatkoznak a Bizalmas Információk azon körére, amelyről egyértelműen megállapítható, hogy:

(a) a nyilvánosság számára hozzáférhető anélkül, hogy bármely Fél, vagy akár képviselőik bármely mulasztást követtek volna el,

(b) harmadik személytől jogszerűen kapták meg, anélkül, hogy a jelen Megállapodást megszegték volna,

(c) írásosan bizonyítható, hogy az jogszerűen bármely Fél vagy képviselője birtokában állt vagy

(d) amelynek közzétételét jogszabály, bírósági határozat vagy valamely hatóság írja elő.

5. A Felek kölcsönösen kötelesek biztosítani, hogy valamennyi a Dolgozat megismerésére jogosult „alkalmazottjuk” (1. (b) pont alapján) betartja a jelen Megállapodásban foglalt követelményeket, mintha jelen megállapodásnak (szerződéses jogviszonynak) a személy közvetlenül részese lenne.

6. A Felek tudomásul veszik, hogy sem ők, sem a Dolgozat megismerésére jogosult alkalmazottaik a Bizalmas Információk vonatkozásában nem szereznek semmilyen jogot vagy engedélyt, kivéve amennyiben azt ezen Megállapodás kifejezetten tartalmazza.

7. Az a tény, hogy bármely Fél nem vagy késedelmesen gyakorolta valamely, a jelen Megállapodásban foglalt jogát, nem minősül ezen jogokról való lemondásnak, és ezen jog semmilyen egyedi vagy részleges gyakorlása nem zárja ki ezen jogok további és teljes mértékű teljesítését.

8. Felek megállapodnak abban, hogy az Egyetem kötelessége megismertetni és betartatni az érintett, a Dolgozat megismerésére jogosult alkalmazottaival a jelen Megállapodásban megfogalmazott követelményeket.

9. Abban az esetben, ha ezen Megállapodás bármely feltétele jogszabály vagy bírósági döntés nyomán érvénytelenné válik vagy nem érvényesíthető, a Felek elfogadják, hogy a Megállapodás további érintetlen pontjai továbbra is hatályosak maradnak, és a Felek közös akarattal elkövetnek mindent az érvénytelenné vált rendelkezés pótlására.

10. Ezen Megállapodás tekintetében a magyar jog szabályai az irányadóak. A Megállapodásból származó bármely jogvitát a Felek először tárgyalásos úton, peren kívüli megegyezéssel próbálnak rendezni, amennyiben ez nem vezet eredményre, úgy elfogadják hatáskörrel és illetékességgel rendelkező magyar bíróság illetékességét.

11. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, valamint az üzleti titok védelméről szóló 2018. évi LIV. törvény rendelkezései az irányadóak.

A jelen Megállapodásban foglaltakat a Felek elfogadták és elolvasás és értelmezés után, mint akaratunkkal mindenben egyezőt jóváhagyólag írják alá.

Kelt ………………, …… év … hónap ... nap Kelt ………………, …… év … hónap ... nap

…………………………………. ………………………………….

Cégnév **Eötvös Loránd Tudományegyetem**

Jogosult Egyetem

képviseli: ………….. képviseli: ………………………….

Ellenjegyzem az Egyetem részéről:

B u d a p e s t, 20…. év ….. hónap …nap

Pénzügyi ellenjegyző neve, beosztása

………………………………………..